
RAPORT

asupra propunerii legislative privind reorganizarea grupurilor şcolare

În urma examinării propunerii legislative privind reorganizarea gupurilor şcolare, în şedinţa din 20 februarie 2002, Comisia a hotărât, cu 12 voturi împotrivă, 9 voturi pentru şi o abţinere, că aceasta nu poate fi acceptată şi propune Plenului respingerea pentru următorul motiv:
- la Ministerul Educaţiei şi Cercetării se află într-un stadiu avansat elaborarea proiectului de lege privind învăţământul preuniversitar. Ideile din această propunere legislativă vor fi reluate în noul proiect de lege.

În raport de obiectul şi conţinutul său, propunerea legislativă face parte din categoria legilor organice.

